Tardis- modrá búdka, je moja srdcová záležitosť a skôr či neskôr by som ju určite chcela vymodelovať, tak som sa rozhodla, že spojím príjemné s užitočným ☺.Aby som dosiahla čo najreálnejší výsledok, použila som obrázok stiahnutý z internetu- <http://dontnoanything.deviantart.com/art/Tardis-Front-346269357> z ktorého som neskôr aj vystrihla textúru. Začala som spodnou podstavou, potom prišli na rad piliere, ktoré som vytvorila pomocou symetrie. Piliere pozostávajú z 3 častí, keďže detaily som dorábala až neskôr. Strecha vznikla hlavne vyťahovaním. Majáčik na vrchu Tardis mi zabral najviac času, keďže som ešte nemala premyslené ako ho budem robiť. Napokon vznikol ako zloženina veľa častí. „Sklenená“ časť je jednoduchá kapsula, mriežka vznikla duplikovaním a aranžovaním- hlavne technikou pokus- omyl, keďže som nevedela ako presne s nástrojmi pracovať. Striešku majáku som vytvorila pomocou LoftNURBS – spojením dvoch kruhových splajn. Následne vznikli spomínane zvyšné dve časti piliera, jedna z nich mazaním segmentov kvádra aby som dosiahla požadovaný tvar.

Ďalším krokom bolo vytvoriť dvere, hodnú chvíľu som strávila zisťovaním, koľko najmenej segmentov budem potrebovať. A potom som už len vyťahovala. Keďže okná som chcela mať z iného materiálu než dvere, dané časti som vymazala. Tu mi vznikol problém, že sa mi objavili diery, tak som ich pospájala pomocou connect-Polygon. Okná sú jednoduchá „doska“. Mriežka vytvorená obdobne ako na majáku. Steny vznikli ako duplikáty dverí, tie som už „ručne“ dosadila, tam kam patria. Kľučku na dverách som „obkreslila“ zo stiahnutého obrázku <http://www.ikea.com/us/en/images/products/faglavik-handle__0147172_PE305994_S4.JPG> a vytiahla pomocou extrudeNURBS. Keď som ju však uložila pod Dvere, vytvorili sa mi kľučky aj na stenách a to som nechcela a preto, je spolu s nápismi na dverách a streche v Doplnkoch. Nápisy boli stiahnuté z internetu a uložené na „dosku“, ručne dosadené do modelu.